Ceza de San Samuel

Ła ceza de San Samuel xe un edificio lerigioxo de ła sità de Venesia situà inte el sestièr de San Marco. Storia Ła xe stàda costruìa intorno a l'ano 1000 da łe famegie Boldù e Soranzo. So'l scominsio del secoło XII xe stàda desfàda da do sucesivi incendi e quindi ricostruìa. Inte el 1685 ła xe stàda squaxi rifata patòca. A l'esterno se vede ła strutura del portego deso serà, in sima a ła cuała, inte el 1952, se gà ricavà na lòxa. Ła ciapa el nome dal personàxo biblico Samuel poichè, segondo ła tradision, drento, al so interno, xe conservàe łe so rełìchie. Descrision Ła Ceza se afasa sol canpo omonemo, uno dei pochi che gà un sboco direto sol Canal Grando, in banda a Pałaso Grasi e de Pałaso Małipiero. A l'interno, su l'altèr maxor, se trova un crocifiso tresentesco atribuìo a Paolo Veneziano. Conpleta el conpleso un canpanièl, veneto-bixantin risałente al XII secoło Altri progeti Wikimedia Commons el detien imàjini o altri file so Céxa de San Samuel el detien schemi gràfeghi so Portałi: Portałe de Venèsia